П Р О Т О К О Л 
№ 1
За дейността на комисия, назначена със Заповед №190/31.03.2016 год. на Кмета на Oбщина Ардино за провеждане на открита процедура за възлагане на обществена поръчка с предмет: „Избор на изпълнител за изпълнение на СМР по проект: Аварийно възстановяване на подпорна стена - долен скат от път в с. Китница - Горна махала”, открита с Решение №128/01.03.2016 г. на Кмета на Община Ардино за откриване на процедура за възлагане на обществена поръчка и публикувано обявление в РОП под №00532-2016-0006.
Днес, 31.03.2016 г., в град Ардино, комисия в състав:
Председател: Гьокчен Емин – гл. юрисконсулт
Членове:  1. Юджел Шакир – гл. спец. в отдел  „АБОбС” 
   
     2. инж.  Сейхан Кафеджи – гл. спец. в отдел „ИП”
се събра в заседателна зала в Общинска администрация от 17:00 часа в изпълнение на Заповед №190/31.03.2016 год. на Кмета на Oбщина Ардино за провеждане на открита процедура за възлагане на обществена поръчка с предмет: „Избор на изпълнител за изпълнение на СМР по проект: Аварийно възстановяване на подпорна стена - долен скат от път в с. Китница - Горна махала”.
В 17:00 часа от деловодството на Общинска администрация Ардино предадоха на Председателя на комисията регистъра на постъпилите оферти и 2 /два/ броя оферти.
Председателят на Комисията уведоми членовете на Комисията, че в обявения срок - до 12:00 часа на 31.03.2016 г. са постъпили следните оферти:
	№ по ред
	Име на участника
	Входящ № на офертата
	Дата на подаване на офертата
	Час на подаване на офертата

	1. 
	„НАР”  ООД
	30-230-1
	31.03.2016 г.
	10:42 ч.

	2. 
	„ПСФ МОСТИНЖЕНЕРИНГ” АД
	30-142-2
	31.03.2016 г.
	11:02 ч.


Всеки член на Комисията подписа декларация за липса на обстоятелствата по чл. 35 от ЗОП.

На заседанието на комисията присъства представител на участника „ПСФ МОСТИНЖЕНЕРИНГ” АД, който попълни присъствен списък.
Комисията провери цялостта и непрозрачността на пликовете и пристъпи към отварянето на офертите по реда на тяхното постъпване и проверка за наличието на три отделни запечатани непрозрачни плика с надпис Плик №1 „Документи за подбор”, Плик №2 „Предложение за изпълнение на поръчката” и Плик №3 „Предлагана цена”. 

Отварянето на офертите се извърши при спазване на условията на чл. 68, ал. 4 и ал. 5 от ЗОП, като тримата членове на Комисията подписаха плик №3 на участниците. Комисията предложи на присъстващият представител на участника да подпише плик №3 на другият участник. Същият подписа плик №3.
Комисията отвори плик №2 на всеки участник, като тримата членове на Комисията подписаха  документите, съдържащи се в тях. Комисията предложи на присъстващият представител на участника да подпише съдържанието на плик №2 на другият участник. Същият ни пожела да подписва техническото предложение на другият участник.
Комисията отвори Плик №1 на всеки участник по реда на постъпване на офертите и председателят оповести документите, които пликовете съдържат.

Констатации от извършената проверка: Офертите на участниците съдържат  отделни непрозрачни запечатани плика - Плик №1, Плик №2 и Плик №3. 
След извършване на горното на основание чл. 68, ал. 6 от ЗОП комисията приключи с публичната част на своите действия. 
КОНСТАТАЦИИ ПРИ ИЗВЪРШЕНАТА ПРОВЕРКА
І. „НАР”  ООД  
Участникът е представил всички изискуеми документи, посочени от Възложителя в документацията за участие и обявлението за обществена поръчка, публикувано в РОП под №00532-2016-0006, одобрени с Решение №128/01.03.2016 г.  на Кмета на Община Ардино. 

ІІ. „ПСФ МОСТИНЖЕНЕРИНГ” АД  
Участникът е представил всички изискуеми документи, посочени от Възложителя в документацията за участие и обявлението за обществена поръчка, публикувано в РОП под №00532-2016-0006, одобрени с Решение №128/01.03.2016 г.  на Кмета на Община Ардино. 

С това в 17:55 ч. приключи първото заседание на комисията. Комисията определи дата за следващото заседание, а именно 04.04.2016 г. от 17:00 ч. 

На 04.04.2016 г. от 17:00 ч. в заседателната зала на Общински съвет Ардино комисията назначена със Заповед №190/31.03.2016 год. на Кмета на Oбщината се събра за да продължи своята дейност.
Комисията премина към разглеждане на офертите на участниците с цел установяване на съответствието им с критериите за подбор посочени от възложителя.
1. Минимални изисквания за техническите възможности:

	Минимални изисквания
	„НАР”  ООД  
	„ПСФ МОСТИНЖЕНЕРИНГ” АД  

	Участниците следва да са изпълнили еднакво или сходно с предмета на поръчката строителство /минимум един или повече изпълнени обекта/ през последните 5 години, считано от датата на подаване на офертата. 

Под „еднакво или сходно строителство“ следва да се разбира изграждане или ремонт на  подпорна стена.
	да
	да

	Сертификат за внедрена система за управление на качеството по стандарт ISO 9001:2008 или еквивалентен с обхват строителство.
	да
	да

	Сертификат за внедрена система за управление на околната среда по стандарт ISO 14001:2004 или еквивалентен, с обхват строителство;
	да
	да


Заключение: Офертите на участниците отговарят на изискванията;
Комисията установи, че административната част на офертите на всички участници отговарят на критериите за подбор посочени от Възложителя в обявлението за обществена поръчка.

Комисията премина към разглеждане на техническите предложения на участниците, по реда на постъпването им  деловодството на Общинска администрация Ардино, като констатира:
· Участник №1 - „НАР”  ООД   
Техническо предложение за изпълнение на обществената поръчка
Показател „Срок за изпълнение” – П1: Предложен срок за изпълнение – 45 дни.
Подпоказател „А“  - Технологична последователност на строителните процеси от показател „П2“:

В техническото предложение на участника се съдържат изисканите от Възложителя елементи на подпоказателя в следната последователност: Описание на отделните етапи на изпълнение на поекта; Описание на видовете СМР и тяхната последователност на изпълнение, организация и подход на изпълнение.

В  „Описание на отделните етапи на изпълнение на поръчката“ участникът подробно е описал обекта и предмета на поръчката; общата и конкретната цел на проекта; подробно е описан обхвата на проекта, реализацията на обществената поръчка. Описали са отделните етапи на изпълнение на поръчката и тяхната последователност. Предложените от участника етапи са: геодезически работи; подготовка на терена, осигуряване на инфраструктура и трети етап – строителни дейности. Участникът подробно е описал какво включва всеки етап от изпълнието на проекта.

В „Описание на видовете СМР и тяхната последователност на изпълнение“  участникът е изброил видовете СМР по реда на изпълнението им и е описал всяка една дейност. Относно предложените СМР, изчерпващи обхвата на проекта, участникът е предложил и технология за тяхното изпълнение, включваща предвидена механизация и предвидена работна ръка. 
В част  „Организация и подход на изпълнение“ от предложението се съдържат разработени общи изисквания за ангажираност на екипа. Описани са задълженията на ръководството на екипа. В тази част  от техническото предложение се съдържа концепция за осигуряване на качество, на здравословни и безопасни условия на труд и на мерки за опазване на околната среда. Подробно е описал своите ангажименти, които ще се спазват при изпълнение на поръчката: качество на материалите, които се влагат, мерки за осигуряване на качеството по време  на изпълнение на строителството,  ясно определени ангажименти на Изпълнителя. Участникът е приложил линеен календарен график,  в които е застъпен предложеният срок за изпълнение – 45 дни.
Подпоказател „Б“ – Управление на риска от показател „П2“:

Участникът е разгледал дефинираните от Възложителя рискове: Закъснение при начало на започване на работите, изоставане от графика за текущото изпълнение на дейностите,   риск от закъснение за окончателно приключване на СМР и предаване на обекта, липса/недостатъчно съдействие и/или информация от страна на други участници в строителния процес, Неизпълнение на договорни задължения, в това число забава на плащанията по договора от Страна на Възложителя; Трудности при изпълнението на проекта, продиктувани от непълноти и/или неточности в проектната документация. Участникът е разгледал допълнително и други видове рискове. За всеки от посочените рискове е направена квалисификация, идентификация на опасностите, определяне елементите и степента на риска, посочени са сферите на влияние, мерки за недопускане/ предотвратяване на риска,  корективните мерки, както и мерки за преодоляване на риска. 
· Участник №2 - „ПСФ МОСТИНЖЕНЕРИНГ” АД  
Техническо предложение за изпълнение на обществената поръчка:
Показател „Срок за изпълнение” – П1: Предложен срок за изпълнение – 75 дни.
Подпоказател „А“  - Технологична последователност на строителните процеси от показател „П2“:

В техническото предложение на участника се съдържат част от  изисканите от Възложителя елементи на подпоказателя в следната последователност: Описание на отделните етапи на изпълнение на поекта; Описание на видовете СМР и тяхната последователност на изпълнение, организация и подход на изпълнение.

В  „Описание на отделните етапи на изпълнение на поръчката“ участникът обособил е три отделни етапи на изпълнение: подготвителен етап; изпълнение на СМР, подготовка за пускане на обекта в експлоатация. Участникът е описал какво включва всеки етап.

В „Описание на видовете СМР и тяхната последователност на изпълнение“  участникът е изброил видовете СМР по реда на изпълнението им. Посочил е сроковете, работната ръка и механизацията, която ще използва за отделните видове СМР.
В част  „Организация и подход на изпълнение“  е предложена концепция за организация на строителната площадка, временно строителство, организация и подход на изпълнение. Описани са изискванията към влаганите строителни матариали, машини и съоръжения. В техническто предложение участникът е предложил мерки за опазване на околната среда, както и концепция за здравословни и безопасни условия на труд. Участникът е приложил линеен график.

Подпоказател „Б“ – Управление на риска от показател „П2“:

Участникът е разгледал дефинираните от Възложителя рискове: времеви рискове - закъснение при начало на започване на работите, изоставане от графика за текущото изпълнение на дейностите, риск от закъснение за окончателно приключване на СМР и предаване на обекта; липса/недостатъчно съдействие и/или информация от страна на други участници в строителния процес; липса/недостатъчна координация и сътрудничество между заинтересованите страни в рамките на проекта, трудности  при изпълнението на проекта, продиктувани от непълноти и/или неточности в проектната документация, неизпълнение на договорните задължения, в това число забава на плащанията по договора от страна на Възложителя. Разгледал е други видове рискове, които не са изискани от възложителя. За всеки от посочените рискове е посочен обхват и степен на въздействие на риска върху изпълнението на поръчката, разгледани са мерки за въздействие върху изпълнението  на договора при възникване на риска, мерки за недопускане / предотвратяване на риска и мерки за преодоляване на риска.
ОЦЕНЯВАНЕ НА ТЕХНИЧЕСКИТЕ ПРЕДЛОЖЕНИЯ НА УЧАСТНИЦИТЕ ДОПУСНАТИ ДО ОЦЕНЯВАНЕ

Становище и мотиви за оценка на участник №1 - „НАР”  ООД   
Подпоказател „А“ – Технологична последователност на строителните процеси от показател „П2“ – Техническо предложение:
Така описаните етапи  за изпълнение на поръчката – геодезически работи; подготовка на терена, осигуряване на инфраструктура и трети етап – строителни дейности са ясно и подробно посочени и е направено предложение за реализирането на дейностите от техническото задание. Посочените етапи са описани в аргументирана последователност. Описаните от участника СМР са недвусмислено предложени и в съответствие с посочените в количествената сметка такива. Между  предложената технологична последователност и предвидените за използване трудови и технически ресурси е налице съответствие. Обхвата на настоящата поръчка съответства на предлаганите от участника методи за организация, контрол и технология на изпълнение. Строителните материали, които участникът предлага да влага при изпълнение на поръчката достатъчно ясно и подробно са описани. 

Въз основа на горното, комисията установи, че в техническото предложение на участникът  са налице следните обстоятелства:
- В обяснителната записка от техническото предложение към офертата се съдържат  ясно и подробно посочени предложения за реализирането на всички дейности в техническото задание. Изложени са подробно мотиви относно предложената последователност на тяхното изпълнение. От описанието е видно, че при реализацията ще бъдат спазени всички нормативни изисквания и ще бъдат използвани иновативни методи и техники на работа, чиято употреба при реализацията на конкретния обект е аргументирана и обоснована; 

- Всички дейности, предмет на поръчката, са обезпечени с хора и машини, като разпределението им е съобразено със срока за изпълнение на съответната дейност;

- Доставката на материали е съобразена с посоченото в линейния график начало и край на изпълнение на всички дейности в техническото задание;

- Предлаганите методи за организация, контрол, използвани технологии съответстват на конкретния проект и предложената в офертата методика за неговото изпълнение; 

- В обяснителната записка от техническото предложение към офертата ясно и подробно са посочени видовете материали, които участникът ще използва за изпълнението на поръчката, като е приложил към техническата оферта съответните сертификати/декларации за съответствие за всеки един от материалите;

- Налице е пълно съответствие между предложените организация и подход на изпълнение на поръчката и представения линеен график.
Поради което, според приетата методика за оценяване, комисията присъжда на участника 60 точки по подпоказател „А“ - Технологична последователност на строителните процеси от показател „П2“ – Техническо предложение.

Подпоказател „Б“ – Управление на риска от показател „П2“ – Техническо предложение

Спрямо всички дефинирани от Възложителя и разгледани от участника рискове са предвидени конкретни мерки за недопускане/предотвратяване настъпването и отстраняване и управление на риска. Относно същите са отчетени възможните аспекти и сфери на влияние, както и е направена оценка за вероятността от настъпване и степента на въздействие. Предложените от участника действия, включително и алтернативни са относими и адекватни спрямо предмета на поръчката и предстоящите за изпълнение СМР.
Въз основа на горното, комисията установи, че в техническото предложение на участникът  са налице следните обстоятелства:
- Предлагат се ефикасни контролни дейности, като всеки един риск е съпроводен с предложени от Участника конкретни мерки за недопускане/предотвратяване настъпването на риска и съответно конкретни адекватни дейности по отстраняване и управление на последиците от настъпилия риск.

- Участникът е отчел всички възможни аспекти на проявление и области и сфери на влияние на описаните рискове и е оценил и предвидил степента на въздействието им върху изпълнението на всяка от дейностите по договора, като е предложил ефикасни и адекватни мерки;

- Участникът е предложил мерки за предотвратяване и/или управление на дефинираните аспекти от риска, включително и алтернативни. Планирани са конкретни, относими и адекватни похвати, посредством които реално е възможно да се повлияе на възникването, респ. негативното влияние на риска, така че същият да бъде предотвратен, респ. да не окаже негативно влияние върху изпълнението на дейностите, предмет на договора.
Поради което, според приетата методика за оценяване, комисията присъжда на участника 40 точки по подпоказател „Б“ – Управление на риска от показател „П2“ – Техническо предложение.

Становище и мотиви за оценка на участник №2 - „ПСФ МОСТИНЖЕНЕРИНГ” АД  
Подпоказател „А“ – Технологична последователност на строителните процеси от показател „П2“ – Техническо предложение:
Така обособените от участника етапи подготвителен етап; изпълнение на СМР, подготовка за пускане на обекта в експлоатация, придружени със предложените конкретни действия по реализацията им, изчерпват предмета на настоящата обществена поръчка в издържана последователност. По отношение на последователността за изпълнение на предвидените строително-монтажни работи в предложението на участника липсва необходимата яснота и подробност в описанието. В предложението на участника е налице съответствие между предлаганите методи за организация и контрол и конкретния проект. Относно предвидените за влагане при изпълнение на поръчката материали участника е приложил съответните документи, доказващи тяхното качество.
Въз основа на горното, комисията установи, че в техническото предложение на участникът  е налице следното обстоятелство:

- Участникът е посочил в обяснителната записка от техническото си предложение видовете СМР, но последователността на изпълнението им не е достатъчно ясна и разбираема, а само е маркирана; 

Поради което, според приетата методика за оценяване, комисията присъжда на участника 30 точки по подпоказател „А“ - Технологична последователност на строителните процеси от показател „П2“ – Техническо предложение.

Подпоказател „Б“ – Управление на риска от показател „П2“ – Техническо предложение

Спрямо всички дефинирани от Възложителя и разгледани от участника рискове са предвидени конкретни мерки за недопускане/предотвратяване настъпването и отстраняване и управление на риска. Относно същите са отчетени възможните аспекти и сфери на влияние, както и е направена оценка за вероятността от настъпване и степента на въздействие. Предложените от участника действия, включително и алтернативни са относими и адекватни спрямо предмета на поръчката и предстоящите за изпълнение СМР.
Въз основа на горното, комисията установи, че в техническото предложение на участникът  са налице следните обстоятелства:
· Предлагат се ефикасни контролни дейности, като всеки един риск е съпроводен с предложени от Участника конкретни мерки за недопускане/предотвратяване настъпването на риска и съответно конкретни адекватни дейности по отстраняване и управление на последиците от настъпилия риск.

· Участникът е отчел всички възможни аспекти на проявление и области и сфери на влияние на описаните рискове и е оценил и предвидил степента на въздействието им върху изпълнението на всяка от дейностите по договора, като е предложил ефикасни и адекватни мерки;

· Участникът е предложил мерки за предотвратяване и/или управление на дефинираните аспекти от риска, включително и алтернативни. Планирани са конкретни, относими и адекватни похвати, посредством които реално е възможно да се повлияе на възникването, респ. негативното влияние на риска, така че същият да бъде предотвратен, респ. да не окаже негативно влияние върху изпълнението на дейностите, предмет на договора.
Поради което, според приетата методика за оценяване, комисията присъжда на участника 40 точки по подпоказател „Б“ – Управление на риска от показател „П2“ – Техническо предложение.

Въз основа на горното, комисията взе следните

РЕШЕНИЯ:
1. Обобщава оценките на техническите предложения на участниците допуснати до оценяване, както следва:
	№
	Участник
	П1 
Срок за изпълнение
	Брой точки по "П1"
	"А"
Техн. послед.

max 60
	"Б"
Упр. на риска

max 40
	Брой точки по "П2" - Техническо предложение

	1
	„НАР”  ООД
	45
	100,00
	60,00
	40,00
	100,00

	2
	„ПСФ МОСТИНЖЕНЕРИНГ” АД
	75
	60,00
	30,00
	40,00
	70,00


2. Следващото публично заседание на комисията да се проведе на 08.04.2016 г. от 12:00 ч. в заседателната зала на Общински съвет Ардино. Комисията възлага на Председателя да изготви съобщение за отварянето на цените и да направи необходимото за публикуване на същото на официалната интернет страница на общината. 
Заседанието на комисията приключи в 19:50 часа на 04.04.2016 г., когато бе изготвен настоящия протокол.
Протоколът се подписа от председателя на комисията и от нейните членове, както следва:
КОМИСИЯ:

Председател:____________                          
                    /Гьокчен Емин/





Членове: 1. ______________
       
            2. __________________         
 
   
                  /Юджел Шакир/

 
            /инж. Сейхан Кафеджи/

ПРОДЪЛЖЕНИЕ НА ПРОТОКОЛ от 31.03.2016 г. 
Днес, 08.04.2016 г., в град Ардино, комисия в състав:
Председател: Гьокчен Емин – гл. юрисконсулт
Членове:  1. Юджел Шакир – гл. спец. в отдел  „АБОбС” 
   
     2. инж.  Сейхан Кафеджи – гл. спец. в отдел „ИП”
се събра в заседателна зала в Общинска администрация от 12:00 часа в изпълнение на Заповед №190/31.03.2016 год. на Кмета на Oбщина Ардино за провеждане на открита процедура за възлагане на обществена поръчка с предмет: „Избор на изпълнител за изпълнение на СМР по проект: Аварийно възстановяване на подпорна стена - долен скат от път в с. Китница - Горна махала”, с цел отваряне на ценовите предложения на участниците.
Основните членове на комисията присъстваха на заседанието. 

На заседанието на комисията присъстваха  представител на участника „ПСФ МОСТИНЖЕНЕРИНГ” АД, който попълни присъствен лист. 

Комисията премина към отваряне на плик №3 на участниците по реда на постъпване на офертите в деловодството на Общинска администрация Ардино.

Отвориха се Плик №3 на всички участници, председателят на комисията съобщи предложените цени за изпълнение на обществената поръчка. Пликовете №3 отговарят на изискванията на Възложителя.

І. Плик №3 на „НАР”  ООД съдържа:

1. Ценова оферта;

2. Ценови показатели при формиране на единичните цени;

3. Количествено стойностна сметка;

4. Анализи;
Участникът за изпълнение на поръчката предлага обща цена от 59 103.32 лв. без  ДДС.

ІІ. Плик №3 на „ПСФ МОСТИНЖЕНЕРИНГ” АД  съдържа:

1. Ценова оферта;

2. Ценови показатели при формиране на единичните цени;

3. Количествено стойностна сметка;
Участникът за изпълнение на поръчката предлага обща цена от 59 454.69 лв. без  ДДС.

Комисията премина към оценяване на допуснатите до оценяване оферти по приложената в документацията за участие в откритата процедура методика на оценяване, а именно: 

Оценка на ценовото предложение: 

	Наименование на участника
	Оценка за предложена обща цена:

П3 =  Ц мин./Ц i х 100

	„НАР”  ООД
	П3 = 59 103.32  х  100 точки =  100 точки

         59 103.32

	„ПСФ МОСТИНЖЕНЕРИНГ” АД  
	П3 = 59 103.32  х  100 точки = 99.41 точки

         59 454.69


Обща оценка:

	Наименование на участника
	КО = П1 х 10% + П2 х 40% + П3 х 50%

	„НАР”  ООД
	100 х 10% + 100 х 40% + 100 х 50% =  100 т.

	„ПСФ МОСТИНЖЕНЕРИНГ” АД  
	60 х 10% + 70 х 40% + 99.41 х 50% =  83.71 т.


Комисията предлага следното класиране:   

· На първо място - „НАР”  ООД със 100 т.; 
· На второ място - „ПСФ МОСТИНЖЕНЕРИНГ” АД  с 83.71 т.;
Настоящият протокол и приложенията към него са подписани от всички членове на комисията и цялата документация по процедурата за възлагане на обществената поръчка се предава на Възложителя за вземане на решение по чл. 73, ал. 1 от ЗОП за обявяване на класирането на участниците и определяне на изпълнител на обществената поръчка.

Заседанието на комисията приключи в 12:55 ч. на 08.04.2016 г.
КОМИСИЯ:

Председател:____________                          
                   /Гьокчен Емин/





Членове: 1. ______________
       
            2. __________________         
 
   
                  /Юджел Шакир/

 
            /инж. Сейхан Кафеджи/

Възложител

Кмет на Община Ардино: ______________   



          /Ресми Мурад/  
Дата: 11.04.2016 г.

